
Parlamentul României

Camera Deputaţilor                                                                                                                                                                                                                                  
	Comisia pentru apărare, ordine

publică şi siguranţă naţională

Nr.32/74/2012
	                                   Bucureşti, 21.03.2012 

                          PL x. 30/2012


RAPORT 

asupra Proiectului de Lege pentru ratificarea Acordului între Guvernul României şi Guvernul Republicii Bulgaria privind operaţiile transfrontaliere de poliţie aeriană, semnat la Bucureşti la 12 octombrie 2011

1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, în procedură obişnuită, cu Proiectului de Lege pentru ratificarea Acordului între Guvernul României şi Guvernul Republicii Bulgaria privind operaţiile transfrontaliere de poliţie aeriană, semnat la Bucureşti la 12 octombrie 2011, trimis cu adresa nr. PL.x. 30 din 12 martie 2012 şi înregistrat cu nr. 32/74 din 12.03.2012. 

Proiectul de lege are ca obiect de reglementare ratificarea Acordului între Guvernul României şi Guvernul Republicii Bulgaria privind operaţiile transfrontaliere de poliţie aeriană în sensul stabilirii unor prevederi referitoare la definiţii, scop, principii de bază, responsabilităţile părţilor şi autorităţilor competente, utilizarea spaţiului aerian şi a aerodromurilor, căutarea-salvarea şi investigarea incidentelor şi accidentelor de zbor, pregătirea, prevederile financiare, serviciile, jurisdicţia, statutul juridic şi compensarea daunelor. 

2.  Consiliul Legislativ, cu nr. 124/1.03.2012, a avizat favorabil acest proiect de lege.
3 Proiectul de lege face parte din categoria legilor ordinare, potrivit prevederilor art. 73 alin. (1) din Constituţia României, republicată.
4. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.

5.  La lucrările Comisiei au fost prezenţi 12 deputaţi din totalul de 22 de membri.

6. Potrivit prevederilor art. 54 şi 55 din Regulamentul Camerei Deputaţilor, republicat, la lucrările Comisiei au participat în calitate de invitaţi domnul Mihail Vasile-Ozunu, Secretar de Stat pentru Relaţia cu Parlamentul şi domnul colonel Adrian Codi, Directorul Autorităţii Aeronautice Militare.

În urma dezbaterilor, în şedinţa din 21 martie 2012, membrii Comisiei, cu unanimitate de voturi, au hotărât să propună plenului Camerei Deputaţilor adoptarea acestei iniţiative legislative. 


Datorită unor erori materiale, în conformitate cu prevederile art. 72 alin. (3) şi (4) din Legea nr. 24/2000 privind normele de tehnică legislativă, textele în cauză au fost modificate de iniţiator, în sensul înlocuirii paginilor 2, 3 şi 5 a textului în limba română. Pentru conformitatea documentului cu originalul, textele modificate au fost ştampilate şi semnate, fiind anexate prezentului raport.

